text: TV SYD+ er klar til 8 timers kongeligt tv
  04 september 2015 kl. 06.56
  TV SYD er på plads i Aabenraa og dækker hele besøget fra kl. 9,45 til kl. 16,30 på tv, hjemmeside og Facebook - helt fra indsejlingen i Aabenraa havn og til sidste punkt på den kongelige dagsorden.
  Regentparret sejler fredag formiddag med kongeskibet Dannebrog ind til Aabenraa Havn, og du kan være med på første række, når TV SYD sender live fra det kongelige besøg på TV SYD+ og på tvsyd.dk.
  Livesendingen begynder kl. 9.45, hvor Henrik Skovgaard byder velkommen i TV SYDs studie på Aabenraa Havn, kort før Dronning Margrethe og Prins Henrik lægger til kaj i kongeskibet Dannebrog.
  Studiet vil igennem hele programmet guide jer, når de kongelige gæster bevæger sig rundt på besøget i Aabenraa.
  